Liikkeiden määrä jalkapäivänä olisi hyvä olla tavoitteistasi riippuen n. 3-6 liikettä. Jos teet jalat kokonaisuudessaan yhdessä treenissä, olisi hyvä esimerkiksi 1-2 perusvoimaliikettä kuten jalkakyykkyä ja maastavetoa, joiden lisäksi 2 eristävämpää liikettä. Näin saat treenattua tasaisesti kaikki jalkojen lihakset. Jos kuitenkin teet painotetusti esimerkiksi vain etureidet, voi olla riittävää tehdä treenissä vain 3 liikettä. Tee yksi perusvoimaliike kuten etukyykky ja 2 eristävämpää liikettä ja voit saada mahtavan etureisitreenin. Samaa periaatetta voit soveltaa myös takareisitreeniin.